b'\n_START_ARTICLE_\nBlacks Fork\n_START_PARAGRAPH_\nBlacks Fork (ogs\xc3\xa5 kalt Blacks Fork of the Green River) er en 175 miles-lang (282\xc2\xa0km) sideelv til Green River i Utah og Wyoming.\n_START_SECTION_\nLevel\xc3\xb8p\n_START_PARAGRAPH_\nElven blir til p\xc3\xa5 nordsiden av Uinta Mountains som en kombinasjon av tre str\xc3\xb8mmer si omr\xc3\xa5det ved Tokewanna Peak n\xc3\xa6r Utah-Wyoming-grensen. Rett ved der elven krysser Wyoming-grensen renner den inn i Meeks Cabin Reservoir som benyttes for irrigasjon og vannstandsregulering. A\xc3\xa5 flyter elven gjennom byen Lyman f\xc3\xb8r den forenes med Smiths Fork (muligens oppkalt etter Jedediah Smith), som kommer fra rett \xc3\xb8st for Blacks Fork i Uintafjellene, og f\xc3\xb8lger den parallelt mesteparten av sit l\xc3\xb8p til m\xc3\xb8tepunktet. Elven fortsetter mot nord\xc3\xb8st til Granger, og der tilkommer Hams Fork fra nord. Kort etter vender den skarpt s\xc3\xb8rover, og forener seg etter et stykke med Green River ved Flaming Gorge Reservoir.\n_START_SECTION_\nHistorie\n_START_PARAGRAPH_\nElven er oppkalt etter Arthur Black, en pelsjeger som satte ut dyrefeller i omr\xc3\xa5det i 1824 som ansatt i Ashley/Henry Company.  I 1843 bygde mountain man Jim Bridger og hans partner Louis Vasquez en handelsstasjon ved Blacks Fork, n\xc3\xa6r det som i dag er Lyman. Handelsposten ble senere kjent som Fort Bridger.  Den ble raskt et popul\xc3\xa6rt stoppested langs Oregon og California trails og senere det punkt hvorfra Mormon Trail tok av fra de to andre og fortsatte inn i Utah.'